David Lodge

David John Lodge [d'eivid džon lodž] (28. jaanuar 1935 Brockley London – 1. jaanuar 2025) oli Suurbritannia kirjanik ja kirjandusteadlane. Ta oli Briti impeeriumi ordu komandör (CBE).

Lodge oli inglise kirjanduse professor Birminghami Ülikoolis kuni aastani 1987. Ta on tuntud eeskätt oma romaanidega, mis kirjeldavad satiirilises võtmes akadeemilist elu. Oluliseks teemaks tema teostes on ka katoliiklus. Lodge on kirjutanud ka telelavastuste stsenaariume ja kolm näidendit.

Elukäik
David Lodge sündis katoliku peres Kagu-Londonis Brockley linnaosas. Tema isa oli tantsuansambli saksofonist ning töötas hiljem televisioonis.Julia Llewellyn: Bad reviews spoil my lunch The Telegraph, 23. august 2004 Teise maailmasõja ajal evakueerus David koos emaga Surreysse ja Cornwalli.Bruce K. Martin: David Lodge. New York: Twayne, 1999, lk xv. Ta käis Londoni eeslinnas Blackheathis asuvas katoliku koolis St Josephs Academy.David Lodge The Guardian, 22. juuli 2008

1952. aastal astus ta Londoni Ülikooli (University College London) ning 1955. aastal sai bakalaureusekraadi. Ülikoolis tutvus ta ka tulevase abikaasa Mary Frances Jacobiga. Pärast stuudiumi oli ta kaks aastat sõjaväes; sealt saadud kogemustele tugineb Lodge'i romaan "Ginger, You're Barmy". Seejärel naasis ta Londoni Ülikooli, kus kaitses 1959. aastal magistrikraadi tööga "The Catholic Novel from the Oxford Movement to the Present Day".David Lodge, "Afterword", raamatus The British Museum is Falling Down. London: Vintage, 2011, lk 170 1953. aastal kirjutas ta oma esimese (avaldamata) romaani "The Devil, the World and the Flesh".

David Lodge abiellus Maryga 1959. aastal, kui mõlemad olid 24-aastased. 1960. aastal sündis neil poeg, 1963. aastal tütar, 1966. aastal poeg (Downi sündroomiga). 1959–1960 töötas Lodge Londonis Briti Nõukogu inglise keele õpetajana. 1960. aastal sai ta lektorikoha Birminghami Ülikoolis, kus ta kirjutas doktoritööd Oxfordi liikumisest. Birminghamis tutvus Lodge kirjanik Malcolm Bradburyiga, kellega sai heaks sõbraks ning kes avaldas suurt mõju tema teostele.Lodge, The British Museum is Falling Down, lk 171–172 

1964. aasta augustis läks Lodge koos perega Ameerika Ühendriikidesse, olles saanud stipendiumi.Lodge, The British Museum Is Falling Down, lk 167 Perekond elas esmalt Providence'is. Vabana õpetamiskohustusest, lõpetas Lodge seal oma kolmanda romaani "The British Museum Is Falling Down". Lodge'i algne pealkiri oli "The British Museum Has Lost Its Charm", mis on rida George ja Ira Gershwini laulust, ent Gershwin Publishing Corporation keeldus selle kasutamiseks luba andmast.Lodge, The British Museum Is Falling Down, lk 173–174 1966. aastal avaldas Lodge oma esimese kirjandusteadusliku raamatu "Language of Fiction"Lodge, The British Museum is Falling Down, lk 170 ja 1967. aastal kaitses ta doktoritöö.

1967–1987 jätkas Lodge akadeemilist karjääri Birminghami Ülikoolis, sai 1976. aastal inglise kirjanduse professoriks ning kirjutas sel perioodil ka palju romaane ja esseid. 1969. aastal oli ta vahetusõppejõud California Ülikoolis Berkeleys. See teine USA-kogemus avaldas olulist mõju nii tema akadeemilistele kirjutistele kui ka romaanidele.

1987. aastal lahkus Lodge Birminghami Ülikoolist ning pühendus täielikult kirjutamisele, ehkki tal on ülikooli juures tänapäeva inglise kirjanduse auprofessori koht ning ta elab endiselt Birminghamis.

1997. aastal nimetas Prantsusmaa valitsus ta Kunstide ja Kirjanduse ordu rüütliks (Chevalier dans L'ordre des Arts et Lettres). 1998. aastal sai ta kirjanduslike teenete eest Briti impeeriumi ordu komandöriks (CBE).

Teosed
Ilukirjandus
 "The Picturegoers", 1960
 "Ginger You're Barmy", 1962
 "The British Museum Is Falling Down", 1965
 "Out of the Shelter", 1970
 "Changing Places: A Tale of Two Campuses", 1975 (eesti keeles "Ühest kohast teise", tõlkinud Aet Varik, Tallinn: Varrak, 2005)
 "How Far Can You Go?" (USA väljaandes "Souls and Bodies"), 1980
 "Small World: An Academic Romance", 1984 (eesti keeles "Väike maailm", tõlkinud Kersti Unt, Tallinn: Varrak, 1996)
 "Nice Work", 1988 (eesti keeles "Väärt töö", tõlkinud Kersti Unt, Tallinn: Varrak, 2006)
 "Paradise News", 1991
 "A David Lodge Trilogy", 1993 (sisaldab ühes köites romaane "Changing Places", "Small World" ja "Nice Work")
 "Therapy", 1995
 "The Man Who Wouldn't Get Up: And Other Stories", 1998
 "Home Truths", 1999 (kirjutatud näidendi põhjal)
 "Thinks...", 2001
 "Author, Author", 2004
 "Deaf Sentence", 2008
 "A Man of Parts", 2011

Muud teosed
 "Language of Fiction", 1966
 "The Novelist at the Crossroads", 1971
 "The Modes of Modern Writing", 1977
 "Working with Structualism", 1981
 "Write On", 1986
 "After Bakhtin", 1990
 "The Art of Fiction", 1992
 "Modern Criticism and Theory: A Reader", 1992
 "The Practice of Writing", 1997
 "Consciousness and the Novel", 2002
 "The Year of Henry James: The Story of a Novel", 2006

Näidendid
 "The Writing Game", 1990
 "Home Truths", 1999
 "Secret Thoughts" (põhineb romaanil "Thinks...", 2011)

Telestsenaariumid
 "Small World", 1988
 "Nice Work", 1989
 "Martin Chuzzlewit", 1994
 "The Writing Game", 1995

Viited

Kirjandus
Ammann, Daniel. David Lodge and the Art-and-Reality Novel. Heidelberg: Winter, 1991, ISBN 978-3-8253-4404-7
Bergonzi, Bernard. David Lodge (Writers and Their Work). Tavistock, Devon: Northcote House Publishers, 1995, ISBN 978-0-7463-0755-7
Martin, Bruce K. David Lodge. New York: Twayne, 1999, ISBN 0-8057-1671-8

Välislingid

 David Lodge'i biograafia


Kategooria:Suurbritannia kirjanikud
Kategooria:Kirjandusteadlased
Kategooria:Briti impeeriumi ordu komandörid
Kategooria:Sündinud 1935
Kategooria:Surnud 2025